Ορίμπε Περάλτα

Ο Ορίμπε Περάλτα Μορόνες (ισπανικά: Oribe Peralta Morones) (12 Ιανουαρίου 1984, Τορρεόν) είναι επαγγελματίας Μεξικανός ποδοσφαιριστής που αγωνίζεται στη θέση του επιθετικού για την Αμέρικα και την Εθνική Μεξικού.

Καριέρα σε συλλόγους 
Ξεκίνησε την επαγγελματική του καριέρα με την Μονάρκας Μορέλια το 2003, με την οποία πραγματοποίησε μόνο 2 εμφανίσεις στο πρωτάθλημα, προτού πάρει μεταγραφή για τη Λεόν το 2004 και αργότερα για τη Μοντερρέι το 2006. Στη συνέχεια πήγε με μόνιμη μεταγραφή στη Σάντος Λαγούνα η οποία τον έδωσε δανεικό για ένα χρόνο στην Τσιάπας, όπου είχε μια επιτυχημένη σεζόν. Επιστρέφοντας στη Σάντος Λαγούνα ο Περάλτα έγινε ο βασικός της επιθετικός για τα επόμενα πέντε χρόνια, πραγματοποιώντας πάνω από 200 εμφανίσεις και βρίσκοντας τα δίχτυα 79 φορές. Τον Μάιο του 2014 πήρε μια πολυσυζητημένη μεταγραφή για την Κλουμπ Αμέρικα, τον μεγαλύτερο σύλλογο του Μεξικού, μια μεταγραφή που φημολογείται πως κόστισε $10 εκατομμύρια.

Καριέρα με την Εθνική 
Ο Περάλτα κλήθηκε στην Εθνική Μεξικού για πρώτη φορά το 2005 αλλά δεν έγινε βασικός παρά το 2011, όταν ήταν και ένας από τους τρεις παίκτες άνω των εικοσι δύο ετών της ομάδας του Μεξικού που κατέκτησε τον τίτλο στος Παναμερικανικούς αγώνες του 2011. Σκόραρε δύο φορές στον τελικό του ποδοσφαίρου στους Ολυμπιακούς Αγώνες του 2012 στη νίκη ενάντια στη Βραζιλία, συνεισφέροντας στην κατάκτηση του πρώτου χρυσού μεταλίου για τη χώρα του στο συγκεκριμένο άθλημα . Συμμετέχει στο Παγκόσμιο Κύπελλο της Βραζιλίας, που αποτελεί και την πρώτη του συμμετοχή σε Παγκόσμιο Κύπελλο.

Παραπομπές 

 

Μεξικανοί ποδοσφαιριστές
Ποδοσφαιριστές Εθνικής Μεξικού
Ποδοσφαιριστές Κλουμπ Λεόν
Ποδοσφαιριστές ΚΦ Μοντερρέι
Ποδοσφαιριστές Τσιάπας ΦΚ
Ποδοσφαιριστές Κλουμπ Σάντος Λαγούνα
Ποδοσφαιριστές Κόπα Αμέρικα 2011
Ποδοσφαιριστές Κλουμπ Αμέρικα
Επιθετικοί ποδοσφαιριστές
Ποδοσφαιριστές Μονάρκας Μορέλια
Ποδοσφαιριστές Παγκοσμίου Κυπέλλου 2018
Παίκτες νικητές ΚΟΝΚΑΚΑΦ Γκολντ Καπ